ZAPISNIK 
11. sjednice Vijeća Mjesnog odbora Havidići,
održane u petak, 29. travnja 2022. godine
 s početkom u 18,30 sati.

Nazočni članovi Vijeća: Dragutin Havidić, Goran Havidić, Ljiljana Novaković Bokan i Enisa Hevešević. 

Opravdano odsutni članovi Vijeća: Damir Vugrenić.

Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dragutin Havidić, predsjednik Vijeća.


Dragutin Havidić konstatira da sjednici nazoči većina članova Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu, daje na glasovanje zapisnik s 10. sjednice Vijeća. Bez rasprave, jednoglasno (4 “za”), Vijeće prihvaća tekst zapisnika 10. sjednice.
Dragutin Havidić konstatira da su svi članovi primili prijedlog dnevnog reda. Informira članove Vijeća kako je dobio putem e-pošte zamolbu od strane župe B.D. Marije Snježne za pomoć u košnji. Zamolba nije naslovljena na Vijeće Mjesnog odbora Havidići nego na mjesne odbore s područja Zagrebačke županije, zamolba će staviti na oglasnu ploču kako bi građani Havidić Sela bili upoznati s njome.
Dragutin Havidić pitao je, imaju li članovi Vijeća prijedloga za dopunu dnevnog reda. 
Obzirom da nema dodatnih prijedloga, dnevni red daje na glasovanje. Vijeće jednoglasno (4 “za”) utvrđuje

DNEVNI RED:

[bookmark: _Hlk523472998]1. Prijedlog zaključka o izražavanju nezadovoljstvo usporenom izradom projektne dokumentacije za proširenje kolnika i izgradnju nogostupa u Havidićkoj cesti
2. Pitanja, prijedlozi i obavijesti

/ Prelazi se na rad po dnevnom redu /


Ad 1) Prijedlog zaključka o izražavanju nezadovoljstvo usporenom izradom projektne dokumentacije za proširenje kolnika i izgradnju nogostupa u Havidićkoj cesti

Izvjestitelj je Dragutin Havidić.
U raspravi sudjeluju: Dragutin Havidić, Goran Havidić, Ljiljana Novaković Bokan i Enisa Hevešević. 
Vijeće glasa te jednoglasno (4 „za“) donosi sljedeći:





ZAKLJUČAK
o izražavanju nezadovoljstvo usporenom izradom projektne dokumentacije za proširenje kolnika i izgradnju nogostupa na Havidićkoj cesti

1. Vijeće Mjesnog odbora Havidići raspravljalo je o učestalim zahtjevima građana iz Havidić Sela da se proširi kolnik i izgradi nogostup na Havidićkoj cesti radi povećavanja sigurnosti sudionika u prometu. Vijeće Mjesnog odbora Havidići primilo je na znanje informaciju o statusu izrade projektne dokumentacije za proširenje prometnice i izgradnju nogostupa na Havidićkoj cesti.

1. Vijeće Mjesnog odbora Havidići izražava nezadovoljstvo usporenom izradom projektne dokumentacije. Vijeće moli da se razmotri podjela projekta na dvije etape: prva etapa - izgradnja nogostupa na Havidićkoj cesti od Mikinog puta do okretiša, druga etapa - izgradnja nogostupa i proširenje kolnika na Havidićkoj cesti - od Mikinog puta prema sjeveru. Vijeće naglašava važnost izgradnje nogostupa na Havidićkoj cesti od Mikinog puta do okretišta s ciljem povećavanja sigurnosti pješaka - ponajviše djece koja se kreću prema stajalištu autobusa. Vijeće moli da se prema Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektoru za ceste dostavi dopis kojim se traži žurnija izrada projektne dokumentacije.

1. Ovaj se zaključak dostavlja Vijeću Gradske četvrti Brezovica na dalje postupanje. 


Ad 2) Pitanja, prijedlozi i obavijesti.

Obzirom da nije bilo rasprave po ovoj točki dnevnog reda predsjednik Vijeća Dragutin Havidić zatvara rad sjednice.

Sjednica završila u 19,00 sati.

Zapisnik sastavio: 							     
Petar Vukelić

URBROJ: 251-13-11-8-22-2
Havidić Selo, 29. travnja 2022.
  

                                     					          Predsjednik Vijeća
                                                                                                   Mjesnog odbora Havidići
         
									Dragutin Havidić



